**D I S P O Z I Ț I A**

**nr. 39 din 29 ianuarie 2021**

**privind emiterea acordului Judeţului Cluj pentru** **realizarea** **unor**

**lucrări de construcții și a unei documentații tehnico-economice la Aeroportul Internaţional Avram Iancu Cluj**

Președintele Consiliul Județean Cluj,

Văzând referatul comun al Arhitectului Șef al Județului Cluj și al Direcției Juridice cu nr. 44880/2020/470/1587/29.01.2021, prin care se propune, emiterea acordului Județului Cluj, pentru realizarea unor unor lucrări de construcții și a unei documentații tehnico-economice la Aeroportul Internaţional Avram Iancu Cluj,

Având în vedere adresele Aeroportului Internațional Avram Iancu Cluj:

* nr.17012/29.12.2020 înregistrată la Consiliul Judeţean Cluj sub nr. 44880/30.12.2020;
* nr.168//06.01.2021 înregistrată la Consiliul Judeţean Cluj sub nr. 470/6.01.2021;
* nr.363/13.01.2021 înregistrată la Consiliul Judeţean Cluj sub nr. 1587/14.01.2021;

Luând în considerare certificatele de urbanism:

* nr. 542/19.02.2020 emis de Primarul Municipiului Cluj-Napoca
* nr. 1119/21.12.2020 emis de Președintele Consiliului Județean Cluj;
* nr. 1120/21.12.2020 emis de Președintele Consiliului Județean Cluj;

În conformitate cu prevederile:

* art. 287 lit. b), art. 298-300 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2^1 lit. d), art. 5 (1), art. 7 alin. (1), lit. d) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
* Titlul VI – Proprietatea publică din Legea nr. 287/2009 privind Codul civil republicată, cu modificările şi completările ulterioare;
* Ordonanţei de Urgenţă nr. 109/2011 privind guvernanţa corporativă a întreprinderilor publice, cu modificările şi completările ulterioare;
* Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;
* Hotărârii Guvernului nr. 182/2011 pentru transmiterea unui teren din domeniul privat al statului şi din administrarea Ministerului Agriculturii şi Dezvoltării Rurale - Agenţia Domeniilor Statului în domeniul public al judeţului Cluj şi în administrarea Consiliului Judeţean Cluj, pentru Regia Autonomă Aeroportul Internaţional Cluj-Napoca, judeţul Cluj;
* art. 20 lit. d) din Ordinul nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, cu modificările şi completările ulterioare;
* anexei nr. 28 la Hotărârea Consiliului Judeţean Cluj nr. 143/2008 privind însuşirea Inventarului bunurilor care aparţin domeniului public al judeţului Cluj, cu modificările şi completările ulterioare;
* Hotărârii Consiliului Judeţean Cluj nr. 181/2012 privind mandatarea Preşedintelui Consiliului Judeţean Cluj pentru emiterea acordului Judeţului Cluj, în calitate de proprietar al imobilelor aflate în domeniul public sau privat, conform prevederilor Legii privind autorizarea executării lucrărilor de construcţii nr. 50/1991, republicată, cu modificările şi completările ulterioare;
* Hotărârii Consiliului Judeţean Cluj nr. 103/2011 privind declanşarea procedurilor de expropriere a imobilelor proprietate privată situate pe amplasamentul lucrării de utilitate publică „Aeroportul Internaţional Cluj-Napoca-Pista de decolare - aterizare 3500 m” cu modificările și completările ulterioare;
* Hotărârii Consiliului Judeţean Cluj nr. 187/2013 privind reglementarea situaţiei juridice a unui teren transmis din domeniul privat al Statului Român şi din administrarea Ministerului Agriculturii şi Dezvoltării Rurale-Agenţia Domeniilor Statului, în domeniul public al Judeţului Cluj şi în administrarea Consiliului Judeţean Cluj, situat pe amplasamentul lucrărilor aferente obiectivului de investiţii „Aeroportul Internaţional Cluj-Napoca-Pista de decolare - aterizare 3500 m";
* Hotărârii Consiliului Judeţean Cluj nr. 233/2013 privind reglementarea situaţiei juridice a unor imobile expropriate în vederea realizării lucrării de utilitate publică „Aeroportul Internaţional Cluj-Napoca - Pista de decolare-aterizare 3500 m - Etapa a II-a";
* Hotărârii Consiliului Judeţean Cluj nr. 22/20.02.2020 privind aprobarea Bugetului de venituri şi cheltuieli pe anul 2020 al Aeroportului Internaţional Avram Iancu Cluj R.A.;
* Hotărârii Consiliului Judeţean Cluj nr. 199/30.10.2020 privind aprobarea Bugetului de venituri şi cheltuieli pe anul 2020, rectificat, al Aeroportului Internaţional Avram Iancu Cluj R.A.

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. Se emite acordul Judeţului Cluj, în calitate de proprietar al imobilului situat în Municipiul Cluj-Napoca, str. Traian Vuia nr. 149 identificat cu numar cadastral 336782 Cluj-Napoca pentru realizarea lucrării de extindere și reamenajare clădire aerogară identificată cu număr cadastral 336782- C9.

**Art. 2.** Se emite acordul Judeţului Cluj, în calitate de proprietar al imobilului situat în Municipiul Cluj-Napoca, str. Traian Vuia nr. 149 identificat cu numerele cadastrale 336782, 281585 și 281584 Cluj-Napoca pentru realizarea lucrării de reparații capitale/reabilitare a drumului de acces la depozitul de carburanți.

**Art. 3.** Se emite acordul Judeţului Cluj, în calitate de proprietar al imobilului situat în Municipiul Cluj-Napoca, str. Traian Vuia nr. 149 identificat cu numărul cadastral 336782 Cluj-Napoca pentru realizarea documentației tehnico-economice faza de studiu de fezabilitate pentru obiectivul de investiții “Platformă de staționare aeronave”.

**Art. 4.** **(1)** Pentru lucrările prevăzute la art. 1 și 2, acordul se emite în vederea depunerii documentaţiei pentru autorizarea executării lucrărilor de construcţii, conformitate cu dispoziţiile Legii nr. 50/1991 republicată, cu modificările şi completările ulterioare.

**(2)** Pentru documentația prevăzută la art. 3, acordul se emite în conformitate cu prevederile Hotărârii Guvernului nr. 907/2016 cu modificările şi completările ulterioare.

**Art. 5.** Prezenta dispoziție se comunică, prin poșta electronică Arhitectului Şef al Judeţului Cluj, Aeroportului Internațional Avram Iancu Cluj RA, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci